Diari Oficial de la Generalitat Valenciana


Sumari del DOGV 9487, del 12-12-2022 (2022/11609)

RESOLUCIÓ de 5 de desembre de 2022, del director general de LABORA Servei Valencià d'Ocupació i Formació, per la qual s'incrementa i es redistribueix l'import global màxim establit en la Resolució de 7 de juny de 2022, del director general de LABORA Servei Valencià d'Ocupació i Formació, per la qual es convoca, per a l'exercici 2022, el Programa de foment de la contractació de persones desocupades pertanyents a col·lectius desfavorits.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11325


Data del document
:   05-12-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de desembre de 2022, del director general de LABORA Servei Valencià d'Ocupació i Formació, per la qual s'incrementa i es redistribueix l'import global màxim establit en la Resolució de 7 de juny de 2022, del director general de LABORA Servei Valencià d'Ocupació i Formació, per la qual es convoca, per a l'exercici 2022, el Programa de foment de la contractació de persones desocupades pertanyents a col·lectius desfavorits. [2022/11921]  
En el Diari Oficial de la Generalitat Valenciana de 14 de juny de 2022 es va publicar la Resolució de 7 de juny de 2022, del director general de LABORA Servei Valencià d'Ocupació i Formació, per la qual es convoca, per a l'exercici 2022, el Programa de foment de la contractació de persones desocupades pertanyents a col·lectius desfavorits que el seu resolc primer estableix:  
«2. Aquestes subvencions es finançaran amb càrrec al capítol 4, codi de línia S7979000, del subprograma 322.51, Foment d'Ocupació, per un import global màxim estimat d'1.000.000 euros, fons procedents del Servei Públic d'Ocupació Estatal.  
3. D'acord amb l'article 9,4 de l'Ordre 6/2019, la dotació pressupostària de cada convocatòria serà objecte de territorialització provincial de manera proporcional al nombre de persones desocupades registrades en LABORA Servei Valencià d'Ocupació i Formació. En la seua aplicació, s'efectua la següent distribució provincial de crèdits, que tenen caràcter estimatiu:  
Alacant: 410.600 euros.  
Castelló: 102.900 euros.  
València: 486.500 euros»  
4. La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana.  
  
5. En aplicació de l'article 11.6 del Decret 77/2019, els eventuals augments sobrevinguts en el crèdit disponible possibilitaran que es dicten resolucions de concessió complementàries per a aquelles sol·licituds que, complint tots els requisits, hagueren sigut denegades per esgotament d'aquest.  
6. L'alteració de la distribució estimativa de la dotació no precisarà de nova convocatòria. No obstant això, aquesta alteració serà objecte de publicació en el Diari Oficial de la Generalitat Valenciana.  
7. La publicitat a què fan referència els apartats 4 i 6 no implicarà l'obertura de termini per a presentar noves sol·licituds ni l'inici de nou còmput de termini per a resoldre».  
  
Finalitzat el termini de presentació de sol·licituds, a les províncies de Castelló i València no s'ha presentat cap sol·licitud subvencionable i l'import de les sol·licituds presentades a la província d'Alacant supera la seua respectiva dotació, i en existir disponibilitat pressupostària derivada del supòsit previst en l'Article 11,2 a) 1r del Decret 77/2019, de 7 de juny, del Consell, de regulació del procediment de gestió de la Generalitat, procedeix redistribuir la dotació assignada a les províncies de Castelló i València i, addicionalment incrementar la dotació inicial global. Mitjançant aquesta redistribució i augment de la dotació, es possibilita que puga atendre's la totalitat de sol·licituds que compleixen els requisits en aquesta província.  
En virtut de l'exposat, i de conformitat amb el que s'estableix en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat; i amb el que s'estableix en l'article 160.4 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
  
  
Únic. Redistribució i increment de la dotació  
Assignar a la província d'Alacant 589.400 euros sobrants de la província de Castelló i València i, addicionalment, incrementar en 160.000 euros, fons procedents del Servei Públic d'Ocupació Estatal, l'import de la dotació inicial d'1.000.000 euros (fons procedents del Servei Públic d'Ocupació Estatal), establida en la Resolució 7 de juny de 2022, del director general de LABORA Servei Valencià d'Ocupació i Formació, per la qual es convoca, per a l'exercici 2022, el Programa de foment de la contractació de persones desocupades pertanyents a col·lectius desfavorits, amb càrrec al capítol 4, codi de línia S7979000, del subprograma 322.51, Foment d'Ocupació.  
  
Després d'aquest increment, la dotació de la convocatòria ascendeix a 1.160.000 euros (fons procedents del Servei Públic d'Ocupació Estatal), distribuint-se segons es detalla a continuació:  
  
Dotació inicial:  
Alacant: 410.600 euros.  
Castelló: 102.900 euros.  
València: 486.500 euros.  
Total: 1.000.000 euros (fons procedents del Servei Públic d'Ocupació Estatal)  
  
Increment:  
Alacant: 749.400 euros  
Castelló: 0 euros  
València: 0 euros  
Total: 749.400 euros. (fons procedents del Servei Públic d'Ocupació Estatal)  
  
Dotació final:  
Alacant: 1.160.000 euros.  
Castelló: 0 euros.  
València: 0 euros.  
Total: 1.160.000 euros.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, davant el corresponent Jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 5 de desembre de 2022.- El director general de Labora Servei Valencià d'Ocupació i Formació: Enric Nomdedéu i Biosca.